

**AKMENĖS RAJONO SAVIVALDYBĖS TARYBA**

**SPRENDIMAS**

**DĖL AKMENĖS RAJONO KRUOPIŲ PAGRINDINĖS MOKYKLOS NUOSTATŲ PATVIRTINIMO**

2015 m. gegužės 28 d. Nr. T-110(E)

Naujoji Akmenė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi*,* 18 straipsnio 1 dalimi, Lietuvos Respublikos švietimo įstatymo 41 straipsnio 5 dalimi, 44 straipsnio 4 dalimi, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Nuostatų, įstatų ar statutų įforminimoreikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Akmenės rajono savivaldybės tarybos 2015 m. vasario 12 d. sprendimu Nr.T-10 (E) „Dėl Akmenės rajono Kruopių vidurinės mokyklos struktūros pertvarkymo“ ir atsižvelgdama į Akmenės rajono Kruopių vidurinės mokyklos 2015 m. kovo 13 d. raštą Nr. S-61 „Dėl mokyklos nuostatų patvirtinimo“, Akmenės rajono savivaldybės taryba nusprendžia:

1. Patvirtinti Akmenės rajono Kruopių pagrindinės mokyklos nuostatus (pridedama).

2. Įpareigoti Akmenės rajono Kruopių pagrindinės mokyklos direktorę Astą Lipkinienę pasirašyti nuostatus ir pateikti Juridinių asmenų registrui dokumentus dėl registro duomenų pakeitimo.

3. Nustatyti, kad Astos Lipkinienės darbo santykiai tęsiasi Akmenės rajono Kruopių pagrindinės mokyklos direktorės pareigose nuo registro duomenų pakeitimo Juridinių asmenų registre.

4. Įgalioti Akmenės rajono savivaldybės administracijos direktorių pasirašyti su Asta Lipkiniene darbo sutarties sąlygų pakeitimus.

5. Pripažinti netekusiais galios Akmenės rajono savivaldybės tarybos 2008 m. gegužės 7 d. sprendimu Nr. T-99 patvirtintus Akmenės rajono Kruopių vidurinės mokyklos nuostatus.

6. Nustatyti, kad šio sprendimo 5 punktas įsigalioja nuo šio sprendimo 1 punktu patvirtintų nuostatų įregistravimo Juridinių asmenų registre dienos.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Vitalijus Mitrofanovas

PATVIRTINTA

Akmenės rajono savivaldybės tarybos

2015 m. gegužės 28 d. sprendimu Nr. T-110(E)

**AKMENĖS RAJONO KRUOPIŲ PAGRINDINĖS MOKYKLOS**

**NUOSTATAI**

**I. BENDROSIOS NUOSTATOS**

1. Akmenės rajono Kruopių pagrindinės mokyklos nuostatai (toliau – Nuostatai) reglamentuoja Akmenės rajono Kruopių pagrindinės mokyklos (toliau – Kruopių pagrindinė mokykla) teisinę formą, priklausomybę, savininką, savininko teises ir pareigas įgyvendinančią instituciją, buveinę, mokyklos grupę, tipą, pagrindinę paskirtį, mokymo kalbą ir mokymo formas, veiklos teisinį pagrindą, sritį, rūšis, tikslą, uždavinius ir funkcijas, vykdomas švietimo programas, mokymosi pasiekimus įteisinančių dokumentų išdavimą, veiklos organizavimą ir valdymą, mokinių, tėvų (globėjų, rūpintojų), pedagogų teises ir pareigas bei atsakomybę, mokyklos savivaldą, darbuotojų priėmimą į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką ir finansinės veiklos kontrolę, reorganizavimo, likvidavimo ar pertvarkymo tvarką.

2. Mokyklos oficialus pavadinimas – Akmenės rajono Kruopių pagrindinė mokykla, trumpasis pavadinimas – Kruopių pagrindinė mokykla. Mokykla įregistruota Juridinių asmenų registre, kodas - 190448876.

3. Kruopių vidurinė mokykla įsteigta – 1954 m. rugsėjo 1 d. LTSR švietimo ministro įsakymu 1954-08-21 Nr. 1309, nuo 2015 m. rugsėjo 1 d. Akmenės rajono savivaldybės tarybos sprendimu 2015 m. vasario 12 d. Nr. T-10(E) ji tapo pagrindine mokykla.

4. Kruopių pagrindinės mokyklos teisinė forma – biudžetinė įstaiga.

5. Priklausomybė – savivaldybės mokykla.

6. Savininkas – Akmenės rajono savivaldybė, kodas 111100056, adresas: L. Petravičiaus a. 2, LT-85132 Naujoji Akmenė.

7. Savininko teises ir pareigas įgyvendinanti institucija – Akmenės rajono savivaldybės taryba.

8. Savininko teises ir pareigas įgyvendinanti institucija sprendžia Lietuvos Respublikos biudžetinių įstaigų įstatyme, kituose įstatymuose ir šiuose Nuostatuose jos kompetencijai priskirtus klausimus.

9. Kruopių pagrindinės mokyklos buveinė: Papilės g. 14, Kruopiai, LT-85132 Akmenės rajono savivaldybė.

10. Kruopių pagrindinės mokyklos grupė – bendrojo ugdymo mokykla.

11. Mokyklos tipas - pagrindinė mokykla, vykdanti pagrindinio, pradinio ugdymo ir pritaikytas pradinio ir pagrindinio ugdymo programas bei ikimokyklinio ir priešmokyklinio ugdymo programas.

12. Pagrindinė paskirtis – bendrosios paskirties mokykla.

13. Mokymo kalba – lietuvių kalba.

14. Kruopių pagrindinės mokyklos mokymo forma: dieninė, mokymo namuose, savarankiško mokymosi.

15. Akmenės rajono Kruopių pagrindinės mokyklos skyrius:

15.1. pavadinimas – Akmenės rajono Kruopių pagrindinės mokyklos ikimokyklinio ugdymo skyrius;

15.1.1. tipas – lopšelis-darželis;

15.1.2. buveinė – Papilės g. 8, Kruopiai, LT- 85313 Akmenės rajono savivaldybė;

15.1.3. mokymo kalba – lietuvių;

15.1.4. mokymo forma – dieninė;

15.1.5. pagrindinė veiklos sritis – neformalusis švietimas;

15.1.6. pagrindinė veiklos rūšis – ikimokyklinis ugdymas, kodas 85.10.10;

15.1.7. kita veiklos rūšis – priešmokyklinis ugdymas, kodas 85.10.20.

16. Kruopių pagrindinė mokykla išduoda šiuos išsilavinimą liudijančius dokumentus:

16.1. pagrindinio išsilavinimo pažymėjimą;

16.2. pagrindinio ugdymo pasiekimų pažymėjimą;

16.3. pradinio išsilavinimo pažymėjimą;

16.4. pradinio ugdymo pasiekimų pažymėjimą;

16.5. mokymosi pasiekimų pažymėjimą.

17. Kruopių pagrindinė mokykla yra juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, savo veiklą grindžia Lietuvos Respublikos Konstitucija, Vaiko teisių konvencija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, Akmenės rajono savivaldybės tarybos sprendimais, Savivaldybės administracijos direktoriaus įsakymais, kitais teisės aktais ir šiais Nuostatais.

**II. MOKYKLOS VEIKLOS SRITIS IR RŪŠYS, TIKSLAI, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

18. Pagrindinė veiklos sritis – švietimas, kodas 85.

19. Pagrindinės veiklos rūšys:

19.1. pradinis ugdymas, kodas 85.20;

19.2. pagrindinis ugdymas, kodas 85.31.10;

19.3. kitos veiklos rūšys – ikimokyklinis ugdymas, kodas 85.10.10, priešmokyklinis ugdymas, kodas 85.10.20.

20. Kruopių pagrindinės mokyklos tikslai:

20.1. išugdyti kiekvienam vaikui vertybines orientacijas, leidžiančias tapti doru, siekiančiu žinių, savarankišku, atsakingu, patriotiškai nusiteikusiu žmogumi, išlavinti dabartiniam gyvenimui svarbius jo komunikacinius gebėjimus, padėti įsisavinti žinių visuomenei būdingą informacinę kultūrą, užtikrinant gimtosios ir užsienio kalbų mokėjimą, informacinį raštingumą, taip pat šiuolaikinę socialinę kompetenciją ir gebėjimus savarankiškai kurti savo gyvenimą;

20.2. nustatyti vaiko kūrybinius gebėjimus ir pagal tai padėti jam įsigyti profesinę kvalifikaciją ir kompetenciją, atitinkančią šiuolaikinį kultūros bei technologijų lygį ir padedančią jam įsitvirtinti ir sėkmingai konkuruoti nuolat kintančioje darbo rinkoje, perteikti šiuolaikinės technologinės, ekonominės bei verslo kultūros pagrindus, būtinus šalies ūkio pažangai, konkurencingumui bei subalansuotai raidai laiduoti, sudaryti sąlygas nuolat tenkinti pažinimo poreikius ir tobulėti mokantis visą gyvenimą;

20.3. stiprinti visuomenės galias užtikrinant darnią krašto ūkio, aplinkos ir žmogiškųjų išteklių plėtrą, vidinį ir tarptautinį ūkio konkurencingumą, nacionalinį saugumą ir demokratinės valstybės raidą;

20.4. perteikti asmeniui tautinės ir etninės kultūros pagrindus, Europos ir pasaulio humanistinės kultūros tradicijas ir vertybes, laiduoti sąlygas asmens brandžiai tautinei savimonei, dorovinei, estetinei, mokslinei kultūrai, pasaulėžiūrai formuotis, taip pat garantuoti tautos, krašto kultūros tęstinumą, jos tapatybės išsaugojimą, nuolatinį jos vertybių kūrimą, puoselėti krašto atvirumą ir dialogiškumą;

20.5. sudaryti sąlygas asmeniui įgyti demokratijos tradicijas įkūnijančius pilietinius bei politinės kultūros pagrindus, išplėtoti gebėjimus ir patirtį, būtiną asmeniui, kaip kompetentingam Lietuvos piliečiui, europinės bei pasaulinės bendrijos, daugiakultūrės visuomenės nariui.

21. Kruopių pagrindinės mokyklos uždaviniai:

21.1. užtikrinti darnią prigimtinių galių plėtotę;

21.2. sudaryti sąlygas mokiniams nuolat tenkinti pažinimo ir saviraiškos poreikius;

21.3. siekti, kad moksleivių įgyjamos žinios būtų jiems prasmingos, mokslinės, nuolat taikomos žmogaus dvasinėse ir praktinėse veiklos srityse;

21.4. įgyvendinti įvairiais būdais turinio integraciją;

21.5. diferencijuoti ir individualizuoti ugdymą, skatinti moksleivių veiklą, bendradarbiavimą, savarankiškumą, kūrybišką atsakomybę.

22. Vykdydama pavestus uždavinius Kruopių pagrindinė mokykla:

22.1. vykdo Bendrąsias programas ir Išsilavinimo standartus atitinkančią pradinio ugdymo, pagrindinio ugdymo programą;

22.2. vykdo Bendrosiose programose ir Išsilavinimo standartuose numatytą dorinį, tautinį, pilietinį, patriotinį, kultūrinės ir socialinės brandos ugdymą, ugdo pagarbą tėvams, mokytojams, kalbai, kultūrai, lavina talentus ir gabumus;

22.3. vykdo privalomojo mokymosi kontrolę;

22.4. teikia įstatymų numatyta tvarka specialiąją pedagoginę, socialinę ir psichologinę pagalbą;

22.5. organizuoja ikimokyklinį ir priešmokyklinį ugdymą;

22.6. organizuoja pailgintos darbo dienos grupės darbą;

22.7. vykdo papildomąją ir popamokinę veiklą, atsižvelgiant į mokinių saviugdos ir saviraiškos poreikius;

22.8. skatina ir remia mokinių organizacijų veiklą;

22.9. koreguoja mokinių laisvalaikio ir pramogų kultūros kūrimą;

22.10. vykdo Alkoholio, tabako ir kitų psichiką veikiančių medžiagų vartojimo prevencijos programą;

22.11. inicijuoja dalyvavimą projektinėje veikloje;

22.12. dalyvauja pasiekimų tyrimuose ir tikrinimuose;

22.13. vykdo veiklos kokybės įsivertinimą;

22.14. organizuoja ir vykdo pasiekimų patikrinimus;

22.15. kuria mokyklą kaip vietos bendruomenės kultūros židinį;

22.16. vykdo vaikų smurto mokykloje prevencinių priemonių programą;

22.17. organizuoja tėvų pedagoginį švietimą.

23. Mokiniams išduoda mokymosi pasiekimus įteisinančius dokumentus švietimo ir mokslo ministro nustatyta tvarka.

**III. MOKYKLOS TEISĖS IR PAREIGOS**

24. Kruopių pagrindinė mokykla, įgyvendindama jai pavestus tikslus ir uždavinius, atlikdama jai priskirtas funkcijas, turi teisę:

24.1. parinkti mokymo metodus, užtikrinančius kokybišką ugdymą(si);

24.2. bendradarbiauti su savo veiklai įtakos turinčiais fiziniais ir juridiniais asmenimis;

24.3. įstatymų nustatyta tvarka jungtis į asociacijas ir dalyvauti jų veikloje;

24.4. švietimo ir mokslo ministro nustatyta tvarka vykdyti šalies ir tarptautinius švietimo projektus;

24.5. gauti paramą Lietuvos Respublikos labdaros ir paramos įstatymo nustatyta tvarka;

24.6. nustatyti teikiamų švietimo ar papildomų paslaugų kainas, įkainius, tarifus tais atvejais, kai Lietuvos Respublikos švietimo įstatymo bei kitų įstatymų nustatyta tvarka jų nenustato Vyriausybė arba savininko teises ir pareigas įgyvendinanti institucija;

24.7. susikurti mokyklos bendruomenės narių teises, pareigas ir atsakomybę reglamentuojančius dokumentus;

24.8. naudotis kitomis teisės aktų suteiktomis teisėmis.

25. Kruopių pagrindinė mokykla privalo užtikrinti kokybišką švietimą, atvirumą vietos bendruomenei, sudaryti mokiniams higienos normas atitinkančias ugdymosi sąlygas.

**IV. MOKYKLOS VEIKLOS ORGANIZAVIMAS IR VALDYMAS**

26. Kruopių pagrindinės mokyklos veikla organizuojama pagal:

26.1. direktoriaus patvirtintą strateginį veiklos planą, kuriam yra pritarusi mokyklos taryba ir Akmenės rajono savivaldybės vykdomoji institucija ar jos įgaliotas asmuo;

26.2. direktoriaus patvirtintą metinę veiklos programą, kuriai yra pritarusi mokyklos taryba;

26.3. direktoriaus patvirtintą mokyklos ugdymo planą, kuris yra suderintas su mokyklos taryba ir Akmenės rajono savivaldybės vykdomąja institucija ar jos įgaliotu asmeniu.

27. Kruopių pagrindinei mokyklai vadovauja direktorius, skiriamas į pareigas konkurso būdu ir iš jų atleidžiamas savininko teises ir pareigas įgyvendinančios institucijos ar jos įgalioto asmens teisės aktų nustatyta tvarka.

28. Kruopių pagrindinės mokyklos direktoriaus pareigos:

28.1. organizuoti mokyklos darbą, kad būtų įgyvendinami mokyklos tikslai, uždaviniai ir atliekamos nustatytos funkcijos;

28.2. užtikrinti, kad būtų laikomasi įstatymų, kitų teisės aktų ir mokyklos nuostatų;

28.3. nustatyta tvarka priimti ir atleisti mokyklos darbuotojus;

28.4. tvirtinti mokyklos struktūrą, darbuotojų pareigybių sąrašą, neviršijant leistino didžiausio pareigybių skaičiaus;

28.5. tvirtinti mokytojų, kitų ugdymo procese dalyvaujančių asmenų ir techninio personalo pareigybių aprašymus;

28.6. priimti mokinius Akmenės rajono savivaldybės tarybos nustatyta tvarka, sudaryti mokymo sutartis teisės aktų nustatyta tvarka;

28.7. vadovaujantis įstatymais ir kitais teisės aktais, mokyklos darbo tvarkos taisyklėse nustatyti mokytojų, kitų ugdymo procese dalyvaujančių asmenų, techninio personalo ir mokinių teises, pareigas ir atsakomybę;

28.8. suderinus su mokyklos taryba, tvirtintimokyklos darbo tvarkos taisykles;

28.9. sudaryti mokiniams ir darbuotojams saugias ir sveikatai nekenksmingas darbo sąlygas visais su ugdymu ir darbu susijusiais aspektais;

28.10. organizuoti ir koordinuoti mokyklos veiklą pavestoms funkcijoms atlikti, uždaviniams įgyvendinti, analizuoti ir vertinti mokyklos veiklą, materialinius ir intelektinius išteklius;

28.11. garantuoti, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;

28.12. leisti įsakymus, prižiūrėti, kaip jie vykdomi;

28.13. sudaryti teisės aktų nustatytas komisijas, darbo ir metodines grupes;

28.14. sudaryti mokyklos vardu sutartis mokyklos funkcijoms atlikti;

28.15. organizuoti mokyklos dokumentų saugojimą ir valdymą teisės aktų nustatyta tvarka;

28.16. užtikrinti racionalų ir taupų lėšų bei turto naudojimą, veiksmingą mokyklos vidaus kontrolės sistemos sukūrimą, jos veikimą ir tobulinimą;

28.17. rūpintis darbuotojų profesiniu tobulėjimu, sudaryti sąlygas kelti kvalifikaciją ir atestuotis mokytojams ir kitiems pedagoginiams darbuotojams švietimo ir mokslo ministro nustatyta tvarka;

28.18. inicijuoti mokyklos savivaldos institucijų sudarymą ir skatinti jų veiklą;

28.19. bendradarbiauti su mokinių tėvais (globėjais, rūpintojais), pagalbą mokiniui, mokytojui ir mokyklai teikiančiomis įstaigomis, policija, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;

28.20. atstovauti mokyklai kitose institucijose;

28.21. dalį savo funkcijų teisės aktų nustatyta tvarka pavesti atlikti direktoriaus pavaduotojui ugdymui;

28.22. vykdyti kitas teisės aktuose ir pareigybės aprašyme nustatytas funkcijas.

29. Kruopių pagrindinės mokyklos direktorius atsako už Lietuvos Respublikos įstatymų ir kitų teisės aktų laikymąsi mokykloje, už demokratinį mokyklos valdymą, bendruomenės narių informavimą, informacijos apie mokyklos veiklą skelbimą, tinkamą funkcijų atlikimą, nustatytų tikslų ir uždavinių įgyvendinimą, mokyklos veiklos rezultatus, už gerą ir veiksmingą vaiko minimalios priežiūros priemonių įgyvendinimą.

30. Kruopių pagrindinės mokyklos mokytojų metodinei veiklai organizuoti sudaromos mokytojų metodinės grupės ir metodinė taryba, kurios veikia pagal mokyklos direktoriaus patvirtintus metodinės tarybos nuostatus.

31. Metodinės grupės nariai yra vieno ar kelių mokomųjų dalykų mokytojai. Metodinė grupė planuoja ugdymo turinį: aptaria mokinių mokymosi poreikius ir susitaria dėl mokomųjų dalykų, dalykų modulių, pasirenkamųjų dalykų galimos pasiūlos; atrenka, integruoja ir derina dalykų mokymo turinį; suderina vadovėlių ir mokymo priemonių pasirinkimą, aptaria jų naudojimą; įvertina ugdymo procese mokinių sukauptą patyrimą; susitaria dėl mokinių pasiekimų ir pažangos vertinimo būdų. Konsultuojasi tarpusavyje, taip pat su švietimo pagalbos specialistais dėl specialiųjų poreikių mokinių ugdymo pedagoginių problemų sprendimo būdų ir darbo metodikos. Dalyvauja diagnozuojant mokinių pasiekimus. Aptaria mokinių elgesio, jų lankomumo gerinimo, mokymosi krūvių optimalumo klausimus. Dalijasi gerąja patirtimi. Aptaria kvalifikacijos tobulinimo poreikius. Keičiasi informacija ir bendradarbiauja su kitomis metodinėmis grupėms, teikia siūlymus metodinei tarybai dėl ugdymo turinio formavimo ir ugdymo organizavimo gerinimo. Bendradarbiauja su kitų mokyklų metodinėmis grupėmis. Metodinei grupei vadovauja grupės narių išrinktas vadovas. Metodinių grupių veiklą koordinuoja direktoriaus pavaduotojas ugdymui.

32. Mokyklos metodinė taryba – mokyklos metodinių grupių pirmininkus jungianti taryba, kuri organizuoja ir koordinuoja metodinių grupių veiklą. Metodinė taryba kartu su mokyklos direktoriumi, jo pavaduotoju ugdymui, nustato mokytojų metodinės veiklos prioritetus; susitaria dėl mokomųjų dalykų ilgalaikių ir trumpalaikių planų, pasirenkamųjų dalykų ir modulių programų rengimo principų ir tvarkos; inicijuoja pedagoginių inovacijų diegimą mokykloje, bendradarbiavimą tarp metodinių grupių; teikia siūlymus metodinėms grupėms dėl veiklos tobulinimo, mokyklos direktoriui – dėl turinio formavimo ir ugdymo organizavimo gerinimo. Metodinei tarybai vadovauja tarybos narių išrinktas pirmininkas. Jos veiklą koordinuoja direktoriaus pavaduotojas ugdymui.

33. Ugdymo turinio formavimo, ugdymo proceso organizavimo ir kitus su mokyklos veikla susijusius klausimus direktorius aptaria mokytojų ir švietimo pagalbos specialistų, pasitarimuose.

**V. MOKYKLOS SAVIVALDA**

34. Mokyklos taryba yra aukščiausioji mokyklos savivaldos institucija. Mokyklos taryba telkia mokyklos mokinių, mokytojų, tėvų (globėjų, rūpintojų) bendruomenę, vietos bendruomenę demokratiniam mokyklos valdymui, padeda spręsti mokyklai aktualius klausimus. Mokyklos tarybą sudaro 21 narys: 7 mokiniai, 7 mokytojai ir 7 tėvų (globėjų, rūpintojų) atstovai. Tėvus į mokyklos tarybą slaptu balsavimu renka visuotinis tėvų susirinkimas, mokytojus – mokytojų taryba, IV-X klasių mokinius – mokinių taryba. Mokyklos taryba renkama ketveriems metams. Išvykus tarybos nariui, į jo vietą atitinkamai renkamas kitas. Mokyklos tarybos pirmininką slaptu balsavimu renka tarybos nariai. Mokyklos direktorius negali būti tarybos pirmininkas. Posėdis yra teisėtas, jei jame dalyvauja 2/3 visų jos narių. Nutarimai priimami dalyvaujančių balsų dauguma. Mokyklos tarybos nutarimus, kurie prieštarauja mokyklos veiklą reglamentuojantiems dokumentams, direktorius prašo svarstyti iš naujo. Taryba už veiklą atsiskaito ją rinkusiems mokyklos bendruomenės nariams. Steigėjas, švietimo priežiūrą vykdančios institucijos, nustatę, kad tarybos priimti sprendimai prieštarauja įstatymams ir kitiems mokyklos veiklą reglamentuojantiems teisės aktams, siūlo mokyklos tarybai juos svarstyti iš naujo. Mokyklos tarybai atsisakius, ginčas sprendžiamas įstatymų nustatyta tvarka.

35. Mokyklos taryba atlieka tokias funkcijas:

35.1. teikia siūlymus dėl mokyklos strateginių tikslų, uždavinių ir jų įgyvendinimo priemonių;

35.2. pritaria mokyklos strateginiam planui, metinei mokyklos veiklos programai, mokyklos nuostatams, darbo tvarkos taisyklėms, kitiems mokyklos veiklą reglamentuojantiems dokumentams;

35.3. išklauso mokyklos metines veiklos ataskaitas ir teikia siūlymus mokyklos direktoriui dėl mokyklos veiklos tobulinimo;

35.4. teikia siūlymus mokyklos direktoriui dėl mokyklos nuostatų pakeitimo ar papildymo, dėl mokyklos veiklos tobulinimo;

35.5. teikia siūlymus mokyklos savininko teises ir pareigas įgyvendinančiai institucijai dėl mokyklos materialinio aprūpinimo, veiklos tobulinimo;

35.6. svarsto mokytojų, mokinių ir tėvų (globėjų, rūpintojų) savivaldos institucijų ar mokyklos bendruomenės narių iniciatyvas ir teikia siūlymus mokyklos direktoriui;

35.7. teikia siūlymus dėl mokyklos darbo tobulinimo, saugių mokinių ugdymo ir darbo sąlygų sudarymo, talkina formuojant mokyklos materialinius, finansinius ir intelektinius išteklius;

35.8. svarsto mokyklos direktoriaus teikiamus klausimus.

36. Mokyklos tarybos nutarimai yra teisėti, jei jie neprieštarauja teisės aktams.

37. Mokyklos taryba už savo veiklą vieną kartą per metus atsiskaito mokyklos bendruomenei.

38. Mokytojų taryba – nuolat veikianti savivaldos institucija mokytojų profesiniams ir bendriesiems ugdymo klausimams spręsti. Ją sudaro mokyklos direktorius, direktoriaus pavaduotojas ugdymui, visi mokykloje dirbantys mokytojai, švietimo pagalbą teikiantys specialistai, bibliotekininkas, kiti tiesiogiai ugdymo procese dalyvaujantys asmenys. Taryba sudaroma direktoriaus įsakymu.

39. Mokytojų tarybai vadovauja direktorius.

40. Mokytojų tarybos posėdžius šaukia mokyklos direktorius. Posėdis yra teisėtas, jei jame dalyvauja du trečdaliai mokytojų tarybos narių. Nutarimai priimami posėdyje dalyvavusių narių balsų dauguma.

41. Mokytojų taryba svarsto ir priima nutarimus teisės aktų nustatytais ir mokyklos direktoriaus teikiamais klausimais.

42. Mokinių taryba – nuolat veikianti mokinių savivaldos institucija. Ją sudaro 14 narių: IV-X klasių mokiniai, renkami iš kiekvienos klasės po 2 atstovus, atviru balsavimu vienerių metų kadencijai. Mokinių savivaldos institucijai vadovauja vieneriems mokslo metams slaptu balsavimu jos narių išrinktas pirmininkas. Mokyklos tarybos pirmininkas skiria sekretorių. Mokinių savivaldos institucija inicijuoja ir padeda organizuoti mokyklos renginius, akcijas, vykdyti prevencines programas, teikia siūlymų dėl ugdymo organizavimo, vaikų neformaliojo švietimo programų plėtros, socialinės veiklos, organizuoja budėjimą, dalyvauja rengiant mokyklos veiklą reglamentuojančius dokumentus, svarsto mokyklos direktoriaus teikiamus klausimus, susitaria dėl institucijos veiklos organizavimo, deleguoja narius į mokyklos tarybą.

43. Mokykloje veikia klasių tėvų komitetai, kuriuos kiekvienų mokslo metų pradžioje klasės moksleivių tėvai renka balsų dauguma savo susirinkime. Klasės tėvų komitetas kartu su klasės auklėtoja(u) planuoja klasės tėvų susirinkimus ir padeda klasės auklėtojai(ui) spręsti iškilusias organizacines problemas.

44. Mokinių ugdymo organizavimo, elgesio, lankomumo, saugumo užtikrinimo ir kitais mokiniams ir jų tėvams (globėjams, rūpintojams) aktualiais klausimais mokyklos direktorius gali organizuoti klasių mokinių ir mokinių tėvų (globėjų, rūpintojų) savivaldos institucijų vadovų pasitarimus.

**VI. DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA**

45. Darbuotojai į darbą mokykloje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

46. Mokyklos darbuotojams už darbą mokoma Lietuvos Respublikos įstatymų ir kitų teisės aktų nustatyta tvarka.

47. Mokyklos direktorius, jo pavaduotojas ugdymui ir mokytojai atestuojasi ir kvalifikaciją tobulina švietimo ir mokslo ministro nustatyta tvarka.

**VII. MOKYKLOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR MOKYKLOS VEIKLOS PRIEŽIŪRA**

48. Kruopių pagrindinė mokykla patikėjimo teise perduotą Akmenės rajono savivaldybės turtą valdo, naudoja ir disponuoja juo pagal įstatymus Akmenės rajono savivaldybės tarybos sprendimų nustatyta tvarka.

49. Kruopių pagrindinės mokyklos lėšos:

49.1. valstybės biudžeto specialiųjų tikslinių dotacijų Akmenės rajono savivaldybės biudžetui skirtos lėšos ir Akmenės rajono savivaldybės biudžeto lėšos, skiriamos pagal patvirtintas sąmatas;

49.2. pajamos už teikiamas paslaugas;

49.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

49.4. kitos teisėtu būdu įgytos lėšos.

50. Lėšos naudojamos teisės aktų nustatyta tvarka.

51. Kruopių pagrindinė mokykla buhalterinę apskaitą organizuoja ir finansinę atskaitomybę tvarko teisės aktų nustatyta tvarka.

52. Kruopių pagrindinės mokyklos finansinė veikla kontroliuojama teisės aktų nustatyta tvarka.

53. Kruopių pagrindinės mokyklos veiklos priežiūrą atlieka Akmenės rajono savivaldybės vykdomoji institucija, prireikus pasitelkiami išoriniai vertintojai.

**VIII. BAIGIAMOSIOS NUOSTATOS**

54. Kruopių pagrindinė mokykla turi interneto svetainę, atitinkančią teisės aktų nustatytus reikalavimus.

55. Interneto svetainėje adresu www.kruopiai.akmene.lm.lt skelbiama informacija apie mokykloje vykdomas formaliojo ir neformaliojo ugdymo programas, jų pasirinkimo galimybes, priėmimo sąlygas, mokytojų kvalifikaciją, mokyklos bendruomenės tradicijas, pasiekimus ir kitas veiklas.

56. Kruopių pagrindinės mokyklos nuostatams, jų pakeitimams, papildymams pritaria mokyklos taryba, tvirtina mokyklos savininko teises ir pareigas įgyvendinanti institucija.

57. Kruopių pagrindinė mokykla reorganizuojama, likviduojama ar pertvarkoma teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Akmenės rajono

Kruopių vidurinės mokyklos tarybos

2015-03-10 posėdžio protokolo Nr. 2 nutarimu